बाक्सा जिल्लानि बेन्दोंआव थानाय ददिगाव (दैमुगुरि) गामिनि थागिबि धिर’नजय नार्जारिया थांनाय 21 एप्रिलाव बेंगालरनि Railway station निफ्राय गोमाना दं । नखरनि सुबुंआ जोंनि सिम फोरमायहरनाय बायदिब्ला बिथां धिर’न्जय नार्जारिआ थांनाय 2 एप्रिलाव गावसिनि जायगानिनो सानै सुबुंजों बेंगालरनि मोनसे कम्पानीनियाव खामानि मावनो ओंखार लांदोंमोन । कम्पेनियाव सौहैग्रो मोना बिथांआ साननै खामानिबो मावदोंमोन होनना फोरमायदों । बे साननै खामानि मावबाय थानाय समावनो हरखाब बिथांआ आंगा बायदि जादोंमोन बिखौ मिथिनानै बिथांखौ लांनाय सुबुंआ 21 एप्रिलाव न’फार्से दोनफैनो थाखाय बेंगालर स्तेसन फारसे फैदोंमोन । रेल गारिनि समा लेत जानायलाय बै सानै सुबुंआ स्तेसनाव दसे उन्दुग्लांदोंमोन । बे समावनो धिरन्जया गोमाना थादों होनना बै सानै सुबुंआ नखरनिसिम फोरमायहरदोंमोन । मख’जाथावदि बिथांआ हाबा जानाय आरो साबा गथ’ गथायबो दं । नख’रनि सुबुंआ फोरमायनाय बायदिब्ला दासिम नायगिरब्लाबो मोननो हायाखै । नखरनि सुबुंआ दिनै बरबरि पुलिस स्तेसनाव गोमानायनि आरजलाइ होनाय जाबाय । सोरबाफोर बे सुबुंखौ बहाबा नुसनबायदोंब्ला नैबे नम्बराव 9365095046 खोन्था हरनो फोरमायहरदों ।